Awodeԑ ano kokoram yԑ kokoram bi a ԑhyԑ aseԑ firi awodeԑ no ano. Awodeԑ ano yԑ kwan bi a ԑda awodeԑ no ne ᴐbaa no ase ntam. Awodeԑ ano kokoram yi taa hyԑ aseԑ firi ԑnam a ԑwᴐ awodeԑ kwan no ani anaa ne nsԑmu no so.
Obiara a ᴐwᴐ awodeԑ ano biara bԑtumi anya awodeԑ ano kokoram yi bi. Mpԑn pii no, ԑtaa yԑ nnipa a wᴐadi mfeԑ 30 de rekorᴐ.
Deԑ ԑde Awodeԑ ano kokoram ba
Awodeԑ ano kokoram no mu dodoᴐ no ara wᴐ hᴐ a nna mu yadeԑ a bronin frԑ no human papillomavirus a wᴐtwa no tia ka no HPV na wᴐde ba. Saa mmoawa yi ara na wᴐde nna mu yadeԑ a ԑma nsubᴐne gu mmaa ne mmarima no ba. Saa mmoawa yi yadeԑ no gu mu ahodoᴐ bԑyԑ 100, na ԑmu mmienu pԑ na ԑtumi de awodeԑ ano kokoram yi ba; ԑno ne HPV-16 ne HPV-18.
Sԑ obi nya HPV mmoawa a wᴐde kokoram ba no bi a, ԑno nkyerԑ sԑ ᴐbԑnya awodeԑ ano kokoram. Sԑ ԑnyԑ deԑ ԑde awodeԑ ano kokoram ba no bi a, wonnya awodeԑ ano kokoram. HPV mmoawa no dodoᴐ no ara wᴐ hᴐ a nkwammoa no tumi ko tia wᴐn yi wᴐn firi hᴐ wᴐ mfeԑ mmienu ntam mpԑn pii. Saa mmoawa yi tumi ba mmaa ne mmarima nyinaa mu, na ԑtumi de nyarewa binom te sԑ ᴐbaa agyapadeԑ ano kokoram, ᴐbaa agyapadeԑ no mu ankasa kokoram, ᴐbarima barima mu kokoram, agyanan kwan mu kokoram, kᴐkᴐbo ho kokoram ne menem kokoram brԑ nnipa. HPV mmoawa yi ho nyԑ na koraa.
Nsԑnkyerԑnne a ԑda adi wᴐ obi ho ma no hunu sԑ wanya awodeԑ ano kokoram
Mmaa pii a wᴐnya awodeԑ ano kokoram no nhunu sԑ wᴐwᴐ saa yadeԑ yi ahyԑaseԑ no ԑfiri sԑ, sԑ ԑreba foforᴐ a, ԑnhyԑ da nna nsԑnkyerԑnne biara adi, agye adi mmerԑ kakra. Sԑ nsԑnkyerԑnne no da adi nsoa, ԑyԑ a wᴐhunu no sԑ ԑyԑ nsabuo mu nsԑnsԑm anaa dwonsᴐ mu nyarewa nketewa. Nsԑnkyerԑnne binom a ԑtaa da adi wᴐ awodeԑ ano kokoram ho binom ne;
Wei akyi no, nsԑnkyerԑnne binom a ԑda adi berԑ a ԑreba foforᴐ no ne ᴐbrԑ, anomtoᴐ, ne sԑ wo so rete a nkyerԑkyerԑmu biara ntae mu. Atwerԑ ahodoᴐ binom di akyire a ԑbԑkyerԑ yԑn pii afa saa kokoram yi ho.
